תאריך

לכבוד,

גב'/מר [\_שם\_]

מנהל/ת אגף החינוך/מינהל חינוך

**עיריית/רשות מקומית**

הנדון: **קיצור/ ביטול ימי הלימודים בחופשה ב[שם המסגרת החינוכית והרשות]**

1. אנו הורי התלמיד [\_\_\_\_\_\_]/ התלמידים הלומד/ים ב[שם המסגרת] המיועדת לילדים על רצף האוטיזם, פונים אליך בעקבות הודעה שהתקבלה ביום [\_\_\_\_\_] ממחלקת החינוך/המחנכת/הגננת בנוגע לתכנית הלימודים בחופשת הקיץ. בהודעה זו נמסר לנו כי בכוונתם לקצר את יום הלימודים במהלך חופשת הקיץ, כך שיום הלימודים יסתיים בשעה \_\_\_\_ / בכוונתם לקצר את שבוע הלימודים כך שלא יתקיימו לימודים בימים [ו'/ תאריך אחר].
2. במסגרת החלטה זו, נמסר לנו כי הסיבה לקיצור הינה [פירוט הסיבה – אם ניתנה; אם לא - למחוק].
3. **מתכונת הלימודים האמורה, עומדת בניגוד גמור לדין, ופוגעת בהורים ובתלמידים אשר מסתמכים על פעילות בית הספר בתכנית החופשות.**
4. בהתאם לחוזר מנכ"ל משרד החינוך "אוכלוסיות מיוחדות, הארכת שנת הלימודים - תכניות הפעלה של מסגרות החינוך המיוחד בחופשות - חוק החינוך המיוחד התשמ"ח", **על בתי הספר לפעול גם במהלך** **ימי החופשה לפני חג הפסח**, **וגם במהלך ימי חופשת הקיץ**. בהתאם להסכמים שנערכו בין מרכז השלטון המקומי לבין משרד החינוך, נקבע באופן מפורש כי יום הלימודים עבור תלמידים על הרצף האוטיסטי במהלך החופשות יימשך **עד לשעה 16:45 בימים א'-ה', ועד לשעה - 12:45 בימי ו'**.
5. בנוסף, ביום 20/08/2023 התקבל פסק דין בבג"ץ 5419/23 **אלו"ט ואח' נ' משרד החינוך ואח',** אשר ביטל את החלטת משרד החינוך לקצר באופן גורף את הלימודים במסגרות תקשורת בכל רחבי הארץ לשעה 16:00. בהמשך לפסיקת בג"ץ, יצאה מטעם מנכ"ל משרד החינוך הנחייה לפיה ניתן יהיה לקצר נקודתית את יום הלימודים לשעה 16:00 **במצבים חריגים מאוד**, ורק כאשר נעשו מצד מסגרת החינוך כל המאמצים על מנת להתארגן פנימית ולאתר צוותי חינוך.
6. אין צורך להכביר מילים בדבר הפגיעה הקשה שתהייה להחלטה זו עלינו ועל ילדינו. כידוע, ילדים על רצף האוטיזם זקוקים באופן משווע לשגרה, יציבות, ורצף חינוכי-טיפולי. בנוסף, בניגוד לתלמידים אחרים, אין לילדנו פתרון חלופי לשעות אחר-הצהריים דוגמת צהרון או מועדונית. כמו כן, בגלל הקשיים החברתיים-תקשורתיים של ילדינו, לרובם אין חברים עמם יוכלו לשחק בשעות אחר-הצהריים, ואף אינם יכולים להשתלב בקלות בחוגים או בפעילויות אחרות. גם מציאת בייביסיטר לילדינו, אינה משימה קלה.
7. מלבד הפגיעה בילדינו, החלטה זו צפויה לפגוע גם בנו ההורים מבחינה כלכלית-תעסוקתית ובתא המשפחתי כולו, ותאלץ אותנו לעזוב מוקדם את מקום עבודתנו וחלקנו עשויים אף לאבד את העבודה.
8. לאור הוראות הדין וההנחיות הברורות של משרד החינוך, מוטלת על בית הספר/ הגן ועל הרשות המקומית החובה לקיים את הלימודים לפי המתכונת הקבועה בדין ובהסדרים הקיימים.
9. מכאן פנייתנו בבקשה לקיים את הפעילות בבית הספר/הגן במהלך תכנית הלימודים בחופשת הקיץ כמתחייב, ובתוך כך יום לימודים מלא בימים א'-ה' עד לשעה 16:45 ובימי שישי עד השעה 12:45.
10. אנו פונים אליך בבקשה שתשמע את קולנו, ותסייע לנו במציאת פתרונות מצד הרשות המקומית על מנת לקיים את יום הלימודים במלואו. אין לנו ספק כי בעזרת המאמצים הנכונים, חשיבה יצירתית ותיעדוף החינוך המיוחד ב[שם הרשות] ניתן יהיה לספק פתרון לנו ולילדנו, כך שניתן יהיה למנוע את הפגיעה הקשה הצפויה.
11. לצורך כך, אנו מבקשים את עזרתך והירתמותך למעננו ולמען ילדינו, כך שניתן יהיה לקיים את יום הלימודים בחופשה במסגרות התקשורת עד לשעה 16:45 ועד 12:45 בימי שישי, במהלך חופשת הקיץ הקרובה. אנו רוצים להאמין כי תשמע את קולנו ותסייע לנו בכך, שכן אפשרי הדבר.
12. נודה לתשובתך.

בברכה,

[שם ההורים]

העתקים:

מר/גב' \_\_\_\_\_\_\_\_\_\_, ראש העיר

מר/גב' \_\_\_\_\_\_\_\_\_\_, מנהל מחלקת חינוך מיוחד ברשות

בכל רשות לפי הגורמים הרלוונטיים